wickkiey/tamil-wikipedia-chunked huggingface dataset:
# ரூபி மியர்சு

**ரூபி மியர்சு** (Ruby Myers) (பிறப்பு: 1907 - இறப்பு: 1983 அக்டோபர் 10), இவர் தனது **சுலோச்சனா** என்ற மேடைப் பெயரால் நன்கு அறியப்பட்டவர். யூத வம்சாவளியைச் சேர்ந்த இந்திய மௌனத் திரைப்பட நடிகை ஆவார். இந்தியாவில் பாக்தாத் யூதர்களின் சமூகத்தைச் சேர்ந்தவராவார்.  
இம்பீரியல் திரைப்பட நிறுவனத்தின் திரைப்படங்களில் தின்சா பில்லிமோரியாவுடன் இணைந்து நடித்தபோது, இவர் தனது காலத்திலேயே அதிக சம்பளம் வாங்கும் நடிகைகளில் ஒருவராக இருந்தார். 1930 ஆம் ஆண்டின் நடுப்பகுதியில் வர் ரூபி பிக்சர்சு என்ற திரைப்படத் தயாரிப்பு நிறுவனத்தைத் திறந்தார்.  
1973 ஆம் ஆண்டு திரைப்படங்களில் வாழ்நாள் சாதனையாளர்களுக்கான இந்தியாவின் மிக உயர்ந்த விருதான தாதா சாகெப் பால்கே விருது, இவருக்கு வழங்கப்பட்டது.
# த. ச. கனகா

தஞ்சை சந்தானகிருட்டிண கனகா (Thanjavur Santhanakrishna Kanaka) **டி. எஸ். கனகா** என்றும் அழைக்கப்படும் (பிறப்பு: 1932 மார்ச் 31-இறப்பு: 2018 நவம்பர் 14) இவர் ஆசியாவின் முதல் பெண் நரம்பியல் அறுவை சிகிச்சை நிபுணராவார். மேலும், உலகின் முதல் சில பெண் நரம்பியல் அறுவை சிகிச்சை நிபுணர்களில் ஒருவராகவும் இருந்தார். இவர் மூளையில் நாள்பட்ட மின்முனை உள்வைப்புகளை சரிசெய்த இந்தியாவின் முதல் நரம்பியல் அறுவை சிகிச்சை நிபுணர் ஆவார் 1975 ஆம் ஆண்டின் முற்பகுதியில் ஆழ்ந்த மூளைத் தூண்டுதலைச் செய்த முதல் நிபுணருமாவார். பேராசிரியர் பாலசுப்பிரமணியம், பேராசிரியர் எஸ். கல்யாணராமன் ஆகியோருடன் இணைந்து இவர் 1960கள் மற்றும் 1970களில் செயல்பாட்டு நரம்பியல் அறுவை சிகிச்சைக்கு முன்னோடியாகவும் இருந்தார். ஸ்டீரியோடாக்டிக் அறுவை சிகிச்சை துறையில் இவரது ஆராய்ச்சி மற்றும் பங்களிப்புகளுக்கான அங்கீகாரத்தைப் பெற்றார்.
# த. ச. கனகா

## ஆரம்பகால வாழ்க்கை மற்றும் கல்வி

சென்னையில் சந்தானகிருட்டிணன் மற்றும் பத்மாவதி ஆகியோருக்கு பிறந்த எட்டு குழந்தைகளில் கனகாவும் ஒருவர். இவரது தந்தை பொது அறிவுறுத்தல் துணை இயக்குநராகவும், சென்னை ஆசிரியர் கல்லூரியின் முதல்வராகவும் இருந்துள்ளார். ஆரம்பத்தில், கனகா ஆன்மீக படிப்புகளில் ஈர்க்கப்பட்டார். ஆனால் இவரது ஆர்வம் காரணமாக டிசம்பர் 1954 இல் தனது இளங்கலை மருத்துவத்தை முடித்து, மார்ச் 1963 இல் பொது அறுவை சிகிச்சையில் தனது முதுகலை மருத்துவத்தை அடைந்தார். 1968 ஆம் ஆண்டில், இவர் நரம்பியல் அறுவை சிகிச்சையில் தனது முதுகலைப் பட்டம் (எம்.சி.எச்) பெற்றார் பின்னர் 1972 இல் பெருமூளை வாதத்தில் ஸ்டீரியோடிக் அறுவை சிகிச்சையின் மதிப்பீட்டில் ஆராய்ச்சியை முடித்தார். 20 ஆண்டுகளுக்கும் மேலான அறுவை சிகிச்சைகளில் ஈடுபட்ட பிறகு, கனகா மீண்டும் பள்ளிக்குச் சென்று 1983 இல் உயர் கல்வி பட்டயச் சான்றினை பெற்றார்.
# த. ச. கனகா

## தொழில்

கனகா உலகின் முதல் பெண் நரம்பியல் அறுவை சிகிச்சை நிபுணர்களில் ஒருவராவார். நவம்பர் 1959 இல் தகுதி பெற்ற டயானா பெக் (1902-1956), மற்றும் அசிமா அல்டினோக் ஆகியோருக்குப் பிறகு 1968 மார்ச்சில் நரம்பியல் அறுவை சிகிச்சையில் (எம்.சி.எச்) தகுதி பெற்றவர். 1960 இல் சென்னையில் ஸ்டீரியோடாக்ஸி தொடங்கியபோது, கனகா இந்திய நரம்பியல் நிபுணர் பி. இராமமூர்த்தியின் அறுவை சிகிச்சை குழுவில் உறுப்பினராக இருந்தார். இவர் இந்தியாவில் முதல் ஸ்டீரியோடாக்ஸிக் நடைமுறைகளை நிகழ்த்தினார்.  
கனகா 1962-1963 சீன-இந்தியப் போரின்போது இந்திய ராணுவத்தில் மருத்துவ அதிகாரியாக பணியாற்றினார். இவர் தனது வாழ்க்கையின் பெரும்பகுதியை முக்கியமாக அரசாங்க பொது மருத்துவமனையுடன் தொடர்பிலிருந்தார். கனகா சென்னை மருத்துவக் கல்லூரி, தொற்றுநோயியல் ஆராய்ச்சி மையம், அடையாறு புற்றுநோய் நிறுவனம், இந்து மிஷன் மருத்துவமனை மற்றும் பிற மருத்துவமனைகளிலும் கற்பித்தார். 30 ஆண்டுகளுக்கும் மேலாக பொருளாதார ரீதியாக பின்தங்கிய மக்களுக்கு சுகாதார வசதிகளை வழங்க இவர் திருமலை திருப்பதி தேவஸ்தானம் உட்பட பல அமைப்புகளுடன் பணியாற்றினார்.  
1973 ஆம் ஆண்டில், இவர் ஒரு சர்வதேச பயணத்தைத் தொடங்கினார். முதலில் சப்பானின் டோக்கியோவுக்குப் பயணம் செய்தார். இது ஸ்டீரியோடாக்ஸிக் நடைமுறைகள் செய்யப்பட்ட உலகின் மூன்று இடங்களில் ஒன்றாகும். இந்த நேரத்தில், கனகா ஒரு வருட கொழும்பு திட்ட பெல்லோஷிப்பை முடித்தார். அங்கு வலி மேலாண்மை மற்றும் உதரவிதான வேகக்கட்டுப்பாடு உள்ளிட்ட பிரெனிக் நரம்பு தூண்டுதல் மற்றும் உயிரியல் மருத்துவ சாதனங்களை ஆய்வு செய்தார்.
# த. ச. கனகா

## தனிப்பட்ட வாழ்க்கை

கனகா வெற்றிகரமாக தனது அறுவைச்சிகிச்சையில் முதுகலைப் பட்டம் பெற்ற பிறகு, இவரது தம்பி நோய்வாய்ப்பட்டு ஒன்பது வயதில் இறந்தார்.
# தயானா பெக்

**தயானா ஜீன் கின்லோச் பெக்** (Diana Jean Kinloch Beck) (பிறப்பு: 1900 சூன் 29 - இறப்பு: 1956 மார்ச் 3) இவர் ஒரு ஆங்கில நரம்பியல் அறுவை சிகிச்சை நிபுணரும் மற்றும் முதல் பெண் நரம்பியல் அறுவை சிகிச்சை நிபுணருமாவார். இவர் இலண்டனில் உள்ள மிடில்செக்ஸ் மருத்துவமனையில் நரம்பியல் அறுவை சிகிச்சை சேவையை நிறுவினார். *வின்னி-தி-பூவின்* ஆசிரியரான ஏ. ஏ. மில்னேவுக்கு பக்கவாதம் ஏற்பட்ட இரண்டு மாதங்களுக்குப் பிறகு அறுவை சிகிச்சை செய்ததற்காக பத்திரிகைகளில் இவர் கவனத்தைப் பெற்றார்.
# தயானா பெக்

## சுயசரிதை

தயானா பெக் 1900 ஆம் ஆண்டில் இங்கிலாந்தின் செஸ்டரின் ஹூலி என்ற இடத்திலொரு தையல்காரரான ஜேம்ஸ் பெக், மற்றும் மார்கரெட் ஹெலினா கின்லோச் ஆகியோருக்குப் மகளாகப் பிறந்தார். இவர் இலண்டன் பெண்கள் மருத்துவப் பள்ளியில் மருத்துவம் படிப்பதற்கு முன்பு குயின்ஸ் பள்ளியில் பயின்றார். அங்கு இவர் இரண்டு பரிசுகளையும் உதவித்தொகையையும் வென்றார். 1925 இல் பட்டம் பெற்ற பிறகு, அவர் இராயல் ஃப்ரீ மருத்துவமனையில் அறுவை சிகிச்சை நிபுணராகவும் பின்னர் 1930 களில் ஒரு அறுவை சிகிச்சை பதிவாளராகவும் பணியாற்றினார். இவர் நரம்பியல் அறுவை சிகிச்சையில் நிபுணத்துவம் பெற ஆக்ஸ்போர்டில் உள்ள ராட்க்ளிஃப் மருத்துவமனையில் ஹக் கெய்ர்ன்ஸின் கீழ் பயிற்சி பெற்றார். அங்கு இவர் போரின் போது காயமடைந்த வீரர்களுக்கு சிகிச்சை அளிக்கும் பொது அறுவை சிகிச்சை நிபுணராகவும் செயல்பட்டார். 1939 ஆம் ஆண்டில், ராயல் சொசைட்டி ஆஃப் மெடிசின் மருத்துவ பெண்களுக்கான வில்லியம் கிப்சன் ஆராய்ச்சி உதவித்தொகை இவருக்கு வழங்கப்பட்டது, மேலும் டோரதி ஸ்டூவர்ட் ரஸ்ஸலுடன் ஆக்ஸ்போர்டில் ஆராய்ச்சியை மேற்கொள்ள இந்த மானியத்தைப் பயன்படுத்தினார். விலங்கு பரிசோதனைகளைப் பயன்படுத்தி, இவர்கள் இடியோபாடிக் இன்ட்ராக்ரானியல் உயர் இரத்த அழுத்தத்திற்கான காரணங்களை ஆராய்ந்தனர் மற்றும் கிரானியோபிளாஸ்டிக்கு பல்வேறு ஒட்டுதல் பொருட்களுடன் பரிசோதனை செய்தனர்.  
பெக் 1943 ஆம் ஆண்டில் ராயல் ஃப்ரீ மருத்துவமனையில் நரம்பியல் அறுவை சிகிச்சை ஆலோசனை நிபுணராக நியமிக்கப்பட்டார். ஆனால் நடந்துகொண்டிருந்த போர் கரணமாக அடுத்த ஆண்டு தென்மேற்கு இங்கிலாந்திற்கான நரம்பியல் அறுவை சிகிச்சையின் அவசர மருத்துவ சேவைக்கு சேஸ் பண்ணை மருத்துவமனை மற்றும் பிரிஸ்டலுக்கு செல்ல வேண்டிய கட்டாயம் ஏற்பட்டது. இவர் 1947 இல் மிடில்செக்ஸ் மருத்துவமனையில் ஒரு நரம்பியல் அறுவை சிகிச்சை ஆலோசகர் நிபுணரானார். இலண்டன் கற்பித்தல் மருத்துவமனையில் முதல் பெண் ஆலோசகராக ஆனார். அது பெண் மாணவிகளை அனுமதிக்கவில்லை. மிடில்செக்ஸில், இவர் முதல் பெண்மணி மற்றும் ஊழியர்களில் முதல் நரம்பியல் அறுவை சிகிச்சை நிபுணராக இருந்தார். அதே நேரத்தில் மேற்கு ஐரோப்பா மற்றும் வட அமெரிக்காவின் ஒரே ஒரு நரம்பியல் அறுவை சிகிச்சை நிபுணராகவும் இருந்தார். பெக் மிடில்செக்ஸில் நரம்பியல் அறுவை சிகிச்சை சேவையை அமைத்து இயக்கி வந்தார், மேலும் இன்ட்ராசெரெப்ரல் ரத்தக்கசிவை நிர்வகிப்பது குறித்த முக்கியமான ஆராய்ச்சியை வெளியிட்டார். 1952 ஆம் ஆண்டில், *வின்னி-தி-பூவின்* ஆசிரியரான ஏ. ஏ. மில்னேவுக்கு பக்கவாதம் ஏற்பட்ட இரண்டு மாதங்களுக்குப் பிறகு அறுவை சிகிச்சை செய்ததற்காக பத்திரிகைகளில் அவர் கவனத்தைப் பெற்றார். *தி டைம்ஸ்* இவரது "குறிப்பிடத்தக்க அறுவை சிகிச்சையை" பாராட்டியது. ஆனால் மில்னேயின் வாழ்க்கை வரலாற்றாசிரியர் ஆன் த்வைட், இந்த அறுவை சிகிச்சை தன்னை "ஓரளவு முடக்கியது" என்று கூறியது; அவர் மூன்று ஆண்டுகளுக்குப் பிறகு இறந்தார். பெக் தசைக் களைப்பு நோயினால் அவதிப்பட்டார். 1956 ஆம் ஆண்டில் ஒரு தசை களைப்பு நெருக்கடிக்கு சிகிச்சையளிக்க தைமெக்டோமியை மேற்கொண்டார். 1956 மார்ச் 3, அன்று நுரையீரல் தக்கையடைப்பினால் இவர் இறந்தார்.
# தயானா பெக்

## முதல் பெண் நரம்பியல் அறுவை சிகிச்சை நிபுணர்

*நரம்பியல் அறுவை சிகிச்சையின்* 2008 சுயவிவரம் பெக்கை உலகின் முதல் பெண் நரம்பியல் அறுவை சிகிச்சை நிபுணராகக் கருதுகிறது. பெக் ஏற்கனவே நரம்பியல் அறுவை சிகிச்சையில் ஆலோசகராக பணிபுரிந்தபோது, 1945 ஆம் ஆண்டில் அயோனெஸ்கு மருத்துவப் பள்ளியை மட்டுமே முடித்தார் என்று ஆசிரியர் குறிப்பிடுகிறார் என்றாலும், ருமேனிய சோபியா அயோனெஸ்குவிற்கும் இந்த கோரிக்கை வைக்கப்பட்டுள்ளது.
# கிராபாய் பரோடேகர்

**கிராபாய் பரோடேகர்** ( Hirabai Barodekar ) (1905 - 1989) இவர் ஓர் கிரானா கரானாவின் இந்திய இந்துஸ்தானி இசைப் பாடகராவார். மேலும், இவர் உஸ்தாத் அப்துல் வாஹித் கானின் சீடராகவும் இருந்தார்.
# கிராபாய் பரோடேகர்

## ஆரம்பகால வாழ்க்கை மற்றும் பின்னணி

கிராபாய் சம்பாகாலி என்ற பெயருடன் கிரரானா கரானா மேதையான உஸ்தாத் அப்துல் கரீம் கான் மற்றும் தாரபாய் மானே ஆகியோருக்கு பிறந்தார். தாராபாய் 19 ஆம் நூற்றாண்டின் நடுப்பகுதியில் சுதேச பரோடா மாநிலத்தின் "இராஜ்மாதா"வின் சகோதரரான சர்தார் மாருதி ரியோ மனேவின் மகளாவார். தாராபாய் இளமையாக இருந்தபோது பரோடாவின் சரசவையில் இசைக்கலைஞராக அப்துல் கரீம் கான் இருந்தார். இவருக்கு இசையை கற்றுக் கொடுக்கும்போது இருவரும் காதலித்து திருமணம் செய்ய முடிவு செய்தனர்; ஆனால் தாராபாயின் பெற்றோர் இதை மறுத்துவிட்டனர், எனவே இந்த இணை மாநிலத்தை விட்டு வெளியேற வேண்டியிருந்தது (அப்துல் கரீமின் சகோதரர் உஸ்தாத் அப்துல் ஹக் கானுடன்). இந்த இணை மும்பைக்கு குடிபெயர்ந்தது, இவர்களுக்கு சுரேஷ் அல்லது அப்துல் இரகுமான் மற்றும் கிருட்டிணா என்ற இரு மகன்களும், மற்றும் சம்பகாலி, குலாப், மற்றும் சாகினே அல்லது சோட்டுட்டி என்ற மூன்று மகள்களும் இருந்தனர். அவர்களின் பிற்கால வாழ்க்கையில், ஐந்து பேரும் முறையே சுரேசுபாபு மானே, கிருட்டிணாராவ் மானே, கிராபாய் படோடேகர், கமலாபாய் படோடேகர் மற்றும் சரசுவதிபாய் இரானே என்று அறியப்பட்டனர் .  
இவர் தனது சகோதரர் சுரேசுபாபு மானேவிடம் தனது ஆரம்ப பயிற்சியையும் பின்னர் கிரானா கரானாவின் முக்கிய நபரான உஸ்தாத் அப்துல் வாஹித் கானிடமிருந்து பயிற்சியையும் பெற்றார். இவர் கிராபாயின் தந்தை உஸ்தாத் அப்துல் கரீம் கானின் உறவினராக இருந்தார். (1922 ஆம் ஆண்டில், கிராபாயின் பெற்றோர் பிரிந்தனர்; இதனால் கிராபாய் தனது தந்தையிடமிருந்து மட்டுப்படுத்தப்பட்ட இசைப் பாடங்களை மட்டுமே பெற்றார்.)  
இவர் அடிக்கடி தனது தங்கை சரசுவதி இரானேவுடன் இணைந்து நிகழ்ச்சிகளை நடத்தினார்.
# கிராபாய் பரோடேகர்

## பாடும் தொழில்

கிராபாய் தனது 15 வயதில் கேசர்பாய் கெர்கரின் ஆதரவின் கீழ் தனது முதல் பொது நிகழ்ச்சியில் தோன்றினார். இவர் காயல், தும்ரி, மாரத்தி நாட்டியா சங்கீதம் மற்றும் பஜனை ஆகியவற்றில் நிபுணராக இருந்தார். மேலும், இந்துஸ்தானி இசையை மக்களிடையே பிரபலப்படுத்திய பெருமைக்குரியவராவார். இவர் இந்தியாவில் பெண் கலைஞர்களின் இசை நிகழ்ச்சிகளுக்கு முன்னோடியாக இருந்தார். இந்தியாவில் நுழைவுச்சீட்டு இசை நிகழ்ச்சிகளை அறிமுகப்படுத்திய முதல் பெண் கலைஞர் ஆவார். இவர் எப்போதும் மேடைகளில் பிரபலமாக இருந்தார்.
# கிராபாய் பரோடேகர்

## மரியாதைகள்

இந்துஸ்தானி இசையில் கிராபாயின் பணி இவருக்கு பல மதிப்புமிக்க பாராட்டுக்களைப் பெற்றது. இவருக்கு 1965 ஆம் ஆண்டில் சங்கீத அகாதமி விருதும் மற்றும் 1970 இல் பத்ம பூசண் விருதும் வழங்கப்பட்டது. நாடகத்துக்கான பங்களிப்புக்காக விஷ்ணுர்ஹாஸ் பவே விருதும் இவருக்கு வழங்கப்பட்டது.  
பிரித்தானிய இராச்சியத்திலிருந்து (ஆகஸ்ட் 15, 1947) இந்தியா சுதந்திரம் பெற்ற நாளில் இந்தியாவின் தலைநகரான தில்லியில் உள்ள செங்கோட்டையில் இருந்து வந்தே மாதரம் என்ற தேசிய கீதத்தைப் பாட இவர் தேர்வு செய்யப்பட்டார். இவர் 1953 இல் ஒரு இந்திய தூதுக்குழுவின் ஒரு பகுதியாக சீனா மற்றும் கிழக்கு ஆப்பிரிக்க நாடுகளுக்கு சென்று வந்தார்.
# கிராபாய் பரோடேகர்

## குடும்பம்

இவர் சிறீ மணிக்ராவ் காந்தி-பரோடேகர் என்பவரை மணந்தார்.
# சார்தா சின்கா

**சார்தா சின்கா** (Sharda Sinha) (1 அக்டோபர் 1952-5 நவம்பர் 2024) இவர் இந்தியாவின் பீகாரைச் சேர்ந்த மைதிலி நாட்டுப்புற பாடகராவார். இவர் போச்புரி மற்றும் மகாகி மொழிகளிலும் பாடுகிறார். சத் பூசை கருப்பொருள் பாடலான "ஹோ தினநாத்" பாடலின் மைதிலி பதிப்பால் இவர் நன்கு அறியப்படுகிறார். 2018 ஆம் ஆண்டு குடியரசு தினத்தை முன்னிட்டு இந்தியாவின் மூன்றாவது மிக உயர்ந்த குடிமகன் விருதான பத்ம பூசண் விருது சின்காவுக்கு வழங்கப்பட்டது.
# சார்தா சின்கா

## பின்னணி

இவர் பீகார் மாநிலத்தின் சுபௌல் மாவட்டத்தில் இராகோபூர் என்ற ஊரில் உள்ள ஊலாசில் பிறந்தார். மைதிலி நாட்டுப்புறப் பாடல்களைப் பாடி தனது வாழ்க்கையைத் தொடங்கினார். இசையில் இவர் செய்த பங்களிப்புக்காக பத்மசிறீ விருதையும் பெற்றுள்ளார். அலகாபாத்தில் பிரயாக் சங்கீத சமிதி ஏற்பாடு செய்த வசந்த பஞ்சமி விழாவில் பத்மசிறீ சார்தா சின்கா வசந்த காலத்தின் கருப்பொருளை அடிப்படையாகக் கொண்டு ஏராளமான பாடல்களை வழங்கினார். அங்கு வசந்த காலத்தின் வருகை நாட்டுப்புற பாடல்கள் மூலம் விவரிக்கப்பட்டது. துர்கா பூசை பண்டிகைகளின் போது இவர் தவறாமல் இசை நிகழ்ச்சிகளை நிகழ்த்துகிறார். மொரிசியசு பிரதமர் நவின்சந்திரா ராம்கூலம் பீகார் வந்தபோது இவர் இசை நிகழ்ச்சிகளை நிகழ்த்தினார்.  
சின்கா, பீகார் உத்சவம், 2010, என்ற இசை நிகழ்ச்சியை புதுதில்லியில் உள்ள பிரகதி மைதானத்தில் நிகழ்த்தினார். மைனே பியார் கியா (1989) என்ற வெற்றிப் படத்தில் "கஹே தோ சே சஜ்னா" பாடலையும், பாலிவுட் படமான கேங்க்ஸ் ஆஃப் வாஸ்ஸெய்பூர் என்ற படத்தின் இரண்டாம் பாகத்தின் "தார் பிஜ்லி" மற்றும் பாலிவுட் படமான சர்பூட்டியா சோகாரேவின் "கௌன் சி நகரியா" ஆகிய பாடல்களையும் சின்கா பாடியுள்ளார்.
# சார்தா சின்கா

## சர்தா சின்கா மற்றும் சத் பூசை

பண்டைய இந்து திருவிழாவான சத் பூசைக்கு ஒத்த ஒரு நாட்டுப்புற பாடகரான சார்தா சின்கா, 2016 இல் ஒரு தசாப்தத்திற்குப் பிறகு சத் பூசைக்கு இரண்டு புதிய பாடல்களை வெளியிட்டார். இவரது கடைசி பக்தி பாடல் தொகுப்பு 2006 இல் வெளியிடப்பட்டது.  
இவரது பாடல்களில் - *சுபாவோ நா மைல்* *மாய்* மற்றும் *பஹிலே பாஹில் சாதி மாயா* போன்ற பாடல்களில் சத் பூசையின் போது பீகார் வருமாறு சார்தா மக்களை வற்புறுத்துகிறார். இவர்களுக்கு அன்சுமன் என்ற மகனும் மற்றும் வந்தனா என்ற மகளும் பிறந்தனர். கணவர் பிரஜ்கிஷோர் செப்டம்பர் 2024 இல் மூளை ரத்தக்கசிவு காரணமாக இறந்தார்.
# சார்தா சின்கா

## இறப்பு

சார்தா 2017 ஆம் ஆண்டு முதல் புற்றுநோய் காரணமாக அவதிப்பட்டு வந்தார். நவம்பர் 5, 2024 அன்று, தில்லி அனைத்திந்திய மருத்துவ அறிவியல் கழக மருத்துவமனையில் சேர்க்கப்பட்ட அன்றிரவு இறந்தார். இவரது இறுதி சடங்குகள் 6 நவம்பர் 2024 அன்று பாட்னாவில் செய்யப்பட்டது.
# தெட்சியோ சகோதரிகள்

**தெட்சியோ சகோதரிகள்** (Tetseo Sisters) என்பவர்கள் வடகிழக்கு இந்தியாவில் உள்ள நாகாலாந்தைச் சேர்ந்த சகோதரிகளில் நால்வராவர். இவர்கள் மாநிலத்தின் நாட்டுப்புற இசைக்காகவும் மற்றும் அதன் பாரம்பரியத்திற்காகவும் தங்களை அர்ப்பணித்துள்ளனர். மேலும் இவர்கள் சிறுவர்களாக இருக்கும்போதிலிருந்தே மேடையில் நிகழ்ச்சிகளை நிகழ்த்தி வருகின்றனர்.
# தெட்சியோ சகோதரிகள்

## வாழ்க்கை மற்றும் தொழில்

தெட்சியோ சகோதரிகள் முட்செவெலு (மெர்சி), அசைன் (அசி), குவேலே (குக்கு) மற்றும் அலுனே (லுலு) ஆகியோர் நாகாலாந்தின் தலைநகரான கோகிமாவில் வளர்ந்தனர். இவர்கள் முக்கிய நாகா பழங்குடியினத்தில் ஒன்றான சகேசங் நாகா பழங்குடியினரைச் சேர்ந்தவர்களாவர். பெக்கைச் சுற்றியுள்ள பிராந்தியத்தின் பேச்சுவழக்கான சோக்ரியில் இவர்கள் பாடுகிறார்கள் ஆரம்ப நாட்களிலிருந்தே, இவர்களின் பெற்றோர் இச்சிறுமிகளை தங்கள் பகுதியின் பாரம்பரிய பாடல்களான *லி* என்பதுடன் அறிமுகம் செய்தனர். இவர்கள் முதன்முதலில் 1994 இல் ஒரு குழுவாக நிகழ்ச்சிகளை நிகழ்த்தினர். 2000 ஆம் ஆண்டு முதல் ஹார்ன்பில் திருவிழா, நாகாலாந்தின் மிகப்பெரிய வருடாந்திர கலாச்சார நிகழ்வு மற்றும் பல திருவிழாக்கள் மற்றும் பல் இசை நிகழ்ச்சிகளில் தொடர்ந்து தோன்றினர். வளர்ந்து வரும் புகழ் இவர்களின் வளர்ச்சியை பெரிதாக்கியது. நாகாலாந்து, ஏழு சகோதரி மாநிலங்கள் மற்றும் பிற இந்திய மாநிலங்கள் முழுவதும் இசை நிகழ்ச்சிகளை நிகழ்த்தினர். மெர்சி மற்றும் அசியின் படிப்பின் காலத்தில், இவர்கள் புதுதில்லியில் ஒரு இணையாக ஏராளமான நிகழ்ச்சிகளை வெளிப்படுத்தினர். குக்கு மற்றும் லுலு கோகிமாவில் தொடர்ந்தனர். கோகிமாவைச் சேர்ந்த அனுபவமுள்ள நாட்டுப்புற கலைஞர்களான தெட்சியோ சகோதரிகள், மாநிலத்தில் நாட்டுப்புற இணைவு இயக்கத்தைத் தொடங்குவதற்கு காரணம் என்று கூறப்படுகிறது. நாகாலாந்தின் கலாச்சார தூதர்கள் / பிரதிநிதிகள் போன்றோர் உள்நாட்டிலும் வெளிநாட்டிலும் உத்தியோகபூர்வ பதவி உயர்வு பெறும் சந்தர்ப்பத்தில் சகோதரிகள் தங்கள் கலையை காட்ட தொடர்ந்து அழைக்கப்படுகிறார்கள். 2008 ஆம் ஆண்டில் தாய்லாந்தின் பாங்காக்கில் நடந்த வடகிழக்கு வர்த்தக வாய்ப்புகள் உச்சி மாநாடு மற்றும் 2012இல் பாங்காக்கில் நடந்த கைகுலுக்கும் நிகழ்ச்சிகள், 2014ஆம் ஆண்டில் யங்கோன், மியான்மர், குன்மிங், யுன்னான், சீனா 2015 நவம்பரில் குவாங்ஜு, கொரியா செப்டம்பர் 2016இல், நாகாலாந்தின் டூஃபெமாவில் நடைபெற்ற பொதுநலவாய விளையாட்டு 2010க்கான இராணி பேடனின் பேரணி மற்றும் இரண்டாம் எலிசபெத்தின் வைர விழாவை நினைவுகூரும் வகையில் 2012 மே 1 அன்று நடைபெற்ற ஒரு விழாவிற்கு இளவரசர் ஆண்ட்ரூ யார்க் கோமகன் கோகிமாவிற்கு வருகை செய்தபோது என பல நிகழ்ச்சிகளில் இவர்களது நிகழ்ச்சிகள நிகழ்த்தப்பட்டது. ஆகஸ்ட் 2014 இல், மெர்சி மற்றும் குவேலு தெட்சியோ 50 தலை வலிமையான நாகா பாடல் மற்றும் நடனக்குழுவின் ஒரு பகுதியாக இருந்தனர். இது எடின்பர்க்கில் உள்ள அரச இராணுவ டாட்டூவின் 24 நிகழ்ச்சிகளிலும், எசுகாட்லாந்தின் பிற இடங்களில் 3 கூடுதல் நிகழ்வுகளிலும் நிகழ்த்தப்பட்டது. அக்டோபர் 2014இல், நாகாலாந்து மற்றும் திரிபுராவின் ஆளுநர் பி. பி. ஆச்சார்யா அமெரிக்காவிற்கு சென்றபோது மெர்சி, குவாலே, லுலு மற்றும் இவர்களது சகோதரர் மாசேவ் ஆகியோர் உடன் சென்றனர். அங்கு சிகாகோ, ப்ளூமிங்டன் (ஐ.எல்) மற்றும் டெட்ராய்டில் நிகழ்ச்சிகள் நடந்தன.  
2012 ஆம் ஆண்டில், அலோபோ நாகாவுடன் சேர்ந்து நேட்டிவ் ட்ராக்ஸின் 4 வது நாகாலாந்து இசை விருதுகளில் டிரெயில் பிளேஸர் விருதைப் பெற்றனர். 2014 ஆம் ஆண்டின் முற்பகுதியில், ஷில்லாங்கில் இசையில் சிறந்து விளங்கியதற்காக கிழக்கு பனோரமாவின் சாதனையாளர் விருதைப் பெற்றனர்.
# தெட்சியோ சகோதரிகள்

## தனிப்பட்ட வாழ்க்கை

ஒரு எழுத்தாளரான மெர்சி தெட்சியோ தில்லி பல்கலைக்கழகத்தில் உளவியலில் பட்டம் பெற்றார். ஒரு தீவிர உணவுப்பிரியராகவும், பயணத்தில் ஆர்வமுள்ளவராகவும் இருக்கிறார். அசி வெழிவோல் முன்னாள் நாகாலாந்து அழகிப்போட்டியில் இரண்டாவது வெற்றியாளர் ஆவார். இவரும் தில்லி பல்கலைக்கழகத்தில் அரசியல் அறிவியலில் பல்கலைக்கழக பட்டம் பெற்றுள்ளார். இவர் விளம்பரங்களில் தோன்றுகிறார். பிற அமைப்புகளிலும் பாடுகிறார். தற்போது இவரது இரண்டு இளம் மகன்களை வளர்ப்பதற்காக சுற்றுப்பயணங்களில் இருந்து ஓய்வில் இருக்கிறார். குக்கு தெட்சியோ தில்லி பல்கலைக்கழகத்தின் லேடி சிறீராம் மகளிர் கல்லூரியில் பயின்று வருகிறார். மேலும், "மை சாலட் டேஸ்" என்ற ஒரு ஆடைவடிவமைப்பு செயலியின் பதிவர் மற்றும் சமூக ஊடக செல்வாக்கு செலுத்துபவர் ஆவார். இச்செயலி இப்போது "நாகனெஸ்" என்று மறுபெயரிடப்பட்டது. நான்கு சகோதரிகளில் இளையவரான லுலு தெட்சியோ நாக்பூரில் உள்ள இந்திரா காந்தி அரசு மருத்துவக் கல்லூரியில் பயின்று வருகிறார்.
# சந்தன் திவாரி

**சந்தன் திவாரி** (Chandan Tiwari ) இவர் ஓர் இந்திய நாட்டுப்புற பாடகராவார். இவர் போச்புரி, மாகாகி மைதிலி, நாக்புரி, அவதி மற்றும் இந்தி மொழிகளில் பாடுகிறார். இவருக்கு இந்திய அரசு பிஸ்மில்லா கான் சம்மன் சங்கீத நாடக அகாதமி விருது வழங்கியது. சாத் பாடல் கஜ்ரி மற்றும் தும்ரி போன்ற பல்வேறு வடிவங்களில் இவர் பாடுகிறார்.
# சந்தன் திவாரி

## ஆரம்ப கால வாழ்க்கை

சந்தன் திவாரி இந்தியாவின் பீகார் மாநிலத்தின் போஜ்பூர் மாவட்டத்தில் பட்கா காவ்னில் பிறந்தார். இவர் ஜார்கண்டின் சாஸ் பொக்காரோவில் வளர்ந்தார். ஹசாரிபாக் வினோபா பாவ் பல்கலைக்கழகத்தில் மானுடவியலில் இளங்கலை முடித்துள்ளார். அலகாபாத்தின் பிரயாக் சங்கீத் சமிதியைச் சேர்ந்த ஆறு ஆண்டு பிரபாகரும் இவருக்கு உண்டு. தில்லி அரசாங்கத்தின் மைதிலி மற்றும் போஜ்புரி அகாடமிக்கான அரிய மற்றும் கிராமப்புற போஜ்புரி பாடல் குறித்த ஆராய்ச்சி திட்டத்தை இவர் செய்து வருகிறார்.
# சந்தன் திவாரி

## தொழில்

போஜ்புரி, மைதிலி, மகாகி, அவதி, நாக்புரி (குறிப்பாக போஜ்புரி மொழியில் .) இந்திய நாட்டுப்புற பாடலில் சந்தன் திவாரி நன்கு அறியப்பட்ட பெயர். மை மியூசிக் எபோர்ட்ஸ் என்ற சிறப்பு நிகழ்ச்சிகள் மற்றும் ST *புராபியதன்* & *நிமியா சிரையன் கே பேஸர்* போன்ற தொடர்கள் உட்பட தூர்தர்ஷனில் பல சிறப்பு இசை நிகழ்ச்சிகளை இவர் செய்துள்ளார். *மகுவா தொலைக்காட்ட்சியில்* ஜிலா டாப் & சுர் சங்கிராம் என்ற நிகழ்ச்சியில் பங்கேற்றார் . இவர் பீகார் ஈ தொலைக்காட்சியின் நாட்டுப்புற ஜல்வா நிகழ்ச்சியில் பங்கேற்றார். பிக் மேஜிக் கங்கா தொலைக்காட்சியுடன் இவர் பக்தி சாகரின் பல சிறப்பு நிகழ்ச்சிகளையும் செய்துள்ளார். பாட்னா, அகில இந்திய வானொலியுடன் இவர் சிறப்பு நாட்டுப்புற மற்றும் கசல் பாடல் நிகழ்ச்சிகளை செய்துள்ளார். நாட்டுப்புற பாடல்களில் பெண்கள் மற்றும் பெண்கள் அதிகாரம் பெறுவதற்கு இவர் எப்போதும் ஆதரவாக இருந்து வருகிறார்.  
இவர் பல சிறப்பு இசை தொடர்கள் மற்றும ரேடியோ மிர்ச்சி, ரேடியோ தூம், ரேடியோ சனேஹி மற்றும் மொபைல் ரேடியோ-கிராம்வானி போன்ற பல மதிப்புமிக்க தனியார் பண்பலை வானொலியில் நேர்காணல்களை செய்துள்ளார். சந்தன் திவாரி பிக் மேஜிக் கங்கா தொலைக்காட்சி நிகழ்ச்சியான *ரங் புர்வையா]* என்ற நிகழ்ச்சியின் தேர்வு குழு உறுப்பினராக இருந்தார் . சந்தன் திவாரி பல்வேறு வகையான பாடல்கள், திருவிழாக்கள் மற்றும் பல வகையான நிகழ்ச்சிகளில் பணியாற்றி வருகிறார். இவர் எப்போதும் இசைத்துறையில் மோசமான தன்மைக்கு எதிரானவராக இருக்கிறார்.
# சந்தன் திவாரி

## விருதுகள்

1. பிஸ்மில்லா கான் சம்மன் சங்கீத நாடக அகாதமி விருதினை பெற்றுள்ளார்.
1. போஜ்புரி கோகிலா சம்மன் பாஷ்சிம் பேங் போஜ்புரி பரிஷத், கொல்கத்தா
1. நியூஸ் -24 & வானொலி தமல் பிஏஜி பிலிம்ஸ் வழங்கிய சிறந்த பாரம்பரிய நாட்டுப்புற பாடகர் விருதினை இவர் பெற்றுள்ளார்.
1. பாட்னாவின் பீகார் பீகார் அரசாங்கத்தின் சேஞ்ச்மேக்கர் ஐகான் விருது
1. பஹின்-பஹின்பா சம்மன், சுர் சம்மத், தர்பங்கா
1. ஆச்சார்யா லக்ஷமிகாந்த் வாஜ்பீ சம்மன், முங்கர்
1. காஜிப்பூர், லோக் ரத்னா சம்மன் விருது.
1. சீவான், ஆகார் சம்மன் விருது.
1. பலியா, கிரிஜா தேவி சங்கீத சம்மன்.
1. காந்தி இசை சம்மன், காந்தி ஸ்மிருதி தரிசனம் சமிதி.
1. ஜாம்ஷெட்பூர், பிகாரி தாக்கூர் சம்மன்.
1. ராஞ்சி, லோக் ராஸ் சம்மன், விகாஸ் பாரதி.
1. போபால், போஜ்புரியா ரத்னா சம்மன்.
# மைக்கா மக்கள்

*'மைக்கா* என்பது மலகசி மொழி பேசும் விவசாயத்தைப் பற்றி தெரிந்த போரேசர்களின் ஒரு குழு ஆகும். இவர்கள் பெரும்பாலும் மடகாசுகரின் தாழ்நில வேட்டைக்காரர்கள் என்று வர்ணிக்கப்படுகிறார்கள். இவர்கள் தென்மேற்கு மடகாசுகரின் கடற்கரையில் கலப்பு ஸ்பைனி காடு மற்றும் உலர்ந்த இலையுதிர் காடுகளின் மைக்கா வனப்பகுதியில் வசிக்கின்றனர். மைக்கா முக்கியமாக சகலவா வம்சாவளியைச் சேர்ந்தவர்கள். இருப்பினும் இந்த சொல் ஓர் இனக்குழுவை விட ஒரு வாழ்க்கை முறையை விவரிக்கிறது. மேலும் பலவிதமான மலகசி இனக்குழுக்களைச் சேர்ந்தவர்களும் மைக்காவில் காணப்படுகிறார்கள்.
# மைக்கா மக்கள்

## வாழ்க்கை முறை

மைக்காவின் குடும்ப முகாம்கள் மழைக்காலத்தில் காடுகளின் விளிம்பில் உள்ள பிரதம சோளம் நடவு பிரதேசத்திலிருந்து வறண்ட காலங்களில் எலி மற்றும் பிற விலங்குகளால் நிறைந்த உள் வனப்பகுதிக்கு மாறுகின்றன. சமூகம் தினசரி தண்ணீருக்கான தேவையை பூர்த்தி செய்ய பஞ்சுபோன்ற கிழங்குகளை அதிகம் சார்ந்து இருக்கும். இவர்களின் வாழ்க்கை முறை இவர்களின் அண்டை நாடான வெசோ மீனவர்கள் மற்றும் மசிகோரோ விவசாயிகள் மற்றும் மந்தை மேய்ப்பவர்களுடன் இணைந்திருக்கும். அவர்களுடன் இவர்கள் காடுகளில் பிடிபட்ட, வேட்டையாடப்பட்ட அல்லது பயிரிடப்பட்ட பொருட்களை வர்த்தகம் செய்கிறார்கள். பல மைக்காக்கள் எப்போதாவது நாட்டு மாடு மந்தைகளை பாதுகாப்பது அல்லது மற்றவர்களின் சோள வயல்களை வளர்ப்பது போன்ற ஊதியம் பெறும் வேலைகளில் ஈடுபடுகிறார்.
# மைக்கா மக்கள்

## இன அடையாளம்

இன்றைய மைக்கா ஒரு பண்டைய மலகாசி வேட்டைக்காரர் சமூகத்தின் எச்சம் அல்ல. மாறாக 1800 களில் இராணுவ மோதல்கள், கடும் வரிவிதிப்பு மற்றும் பிற அடக்குமுறை காரணிகளில் இருந்து தப்பிக்க காட்டில் தஞ்சம் புகுந்த தனிநபர்களின் சந்ததியினர் ஆவர். இவர்களின் வாழ்க்கை முறையில் கிராமவாசிகளும் நகரவாசிகளும் ஒரே மாதிரியான மூதாதையர்களாக உணரப்படுகிறார்கள். இவர்களைப் பற்றிய ஒரு மர்மத்திற்கு இடமளிக்கிறார்கள். இது பல்வேறு புராணங்களையும் புனைவுகளையும் தூண்டியுள்ளது. இந்த கருத்தை ஆதரிப்பதற்கான எந்த ஆதாரமும் இல்லை என்றாலும், இவர்கள் தீவின் அசல் குடியிருப்பாளர்களான புராண வாசிம்பா என்று பொதுவாக நம்பப்படுகிறார்கள். இவர்கள் மலைப்பகுதிகளின் பியோசி வேட்டைக்காரர்களிடமிருந்து வேறுபடுகின்றனர். சுமார் 1,500 நபர்கள் மைக்கா என அடையாளம் காணப்பட்டாலும், பல மலகாசி சமூகம் இன்றும் நிலைத்திருப்பதை நம்பவில்லை.
# மைக்கா மக்கள்

## வசிப்பிடம்

மைக்கா என்பது வேட்டைக்காரர்கள் போரேசர்ஸ் என்றும் அழைக்கப்படுகிறார்கள். இவர்கள் வரையறுக்கப்பட்ட விவசாயத்தையும் கடைப்பிடிக்கின்றனர். மைக்கா அடையாளம் ஒரு குறிப்பிட்ட இனத்துடன் பிணைக்கப்படுவதை விட இந்த வாழ்வாதார வாழ்க்கை முறையை வாழ்பவர்களுக்கு பயன்படுத்தப்படுகிறது. மடகாஸ்கரின் மேற்கு மற்றும் தென்மேற்கு கடற்கரையில் மைக்கா என்று அழைக்கப்படும் ஏராளமான குழுக்கள் உள்ளன, பெரும்பான்மையானவர்கள் மொரோம்பே மற்றும் தோலியாரா இடையே தென்மேற்கு கடற்கரையில் ஸ்பைனி மைக்கா வனப்பகுதியிலும் அதைச் சுற்றியும் 2500 சதுர கிலோமீட்டர் பரப்பளவில் வாழ்கின்றனர்.  
வரலாற்று ரீதியாக மைக்காவின் இந்த முக்கிய செறிவு தெற்கே பிகெரெனானா நதி மற்றும் வடக்கே மங்கோக்கி நதி வரை நீட்டிக்கப்பட்டிருக்கலாம்; மைக்காவின் மற்றொரு முக்கியக் குழு இகோத்ரி ஏரியின் மேற்கு மற்றும் தென்மேற்கில் வாழ்கிறது. அவை பொதுவாக சகலவா இனக்குழுவின் துணைக்குழுவாகக் கருதப்படுகின்றன. இருப்பினும் மைக்கா தனிநபர்களின் தோற்றத்தை மற்ற இனத்தவர்களிடம் காணலாம். கிராமவாசிகள் மற்றும் நகரவாசிகள் மூதாதையர்களாக அவர்கள் உணர்ந்த வாழ்க்கை முறையைப் பின்பற்றுவது ஒரு மர்மமான மற்றும் பல்வேறு புராணங்களுக்கும் புராணக்கதைகளுக்கும் பங்களித்தது. மேலும் பல மலகாசி அவர்கள் தீவின் அசல் குடியிருப்பாளர்களான வசிம்பாவின் சந்ததியினர் என்று நம்புகிறார்கள். இருப்பினும் இந்த கருத்தை ஆதரிக்க எந்த ஆதாரமும் இல்லை.  
மலகாசியின் பெரும்பான்மை மைக்காவின் இருப்பு ஒரு கட்டுக்கதை என்று நம்புகிறது. மேலும் எந்த மலகாசியும் இன்றுவரை மைக்கா வாழ்க்கை முறையை தொடர்ந்து வாழ்கிறார்கள் என்பது தெரியாது. மைக்கா என்ற சொல் முக்கியமாக இந்த குழுவை அடையாளமிடுவதற்கு வெளிநாட்டினரால் பயன்படுத்தப்படுகிறது. மேலும் இந்த சமூகத்தின் உறுப்பினர்களால் பெரும்பாலும் பயன்படுத்தப்படுவதில்லை. பெரும்பாலான மைக்கா தங்களது குறிப்பிட்ட குடும்ப வம்சாவளியைப் பொறுத்து தங்களை வெசோ-மைக்கா அல்லது மசிகோரோ-மைக்கா என்று அழைக்க விரும்புகிறார்கள்.
# பேகம் சம்ரு

**பேகம் சம்ரு** (Begum Sumru) என அழைக்கப்படும், ஜோனா நோபிலிஸ் சோம்ப்ரே (1753 – 1836 சனவரி 27) ஓர் கத்தோலிக்கம் தழுவிய கிறித்துவர் ஆவார். இவரது இயற்பெயர் **பர்சானா ஜெப் அன்-நிசா** என்பதாகும். 18 ஆம் நூற்றாண்டில் ஒரு ஆடல் கணிகையாகத் தனது வாழ்க்கையைத் தொடங்கினார். இறுதியில் மீரட்டுக்கு அருகிலுள்ள ஒரு சிறிய பகுதியான சர்தானாவின் ஆட்சியாளரானார். இவர் ஒரு பயிற்சி பெற்ற கூலிப்படை இராணுவத்தின் தலைவராகவும் இருந்தார். இக்கூலிப்படையினை தனது கணவர் வால்டர் இரெய்ன்கார்ட் சோம்ப்ரேவிடம் இருந்து பெற்றார். இந்த கூலிப்படை ஐரோப்பியர்கள் மற்றும் இந்தியர்களைக் கொண்டிருந்தது. 18 மற்றும் 19 ஆம் நூற்றாண்டுகளில் இந்தியாவில் சர்தானா என்னும் சிறிய நிலப் பரப்பை ஆண்டதால், இந்தியாவின் ஒரே கத்தோலிக்க ஆட்சியாளராகவும் இவர் கருதப்படுகிறார்.  
பேகம் சம்ரு மிகுந்த செல்வந்தராக இறந்தார். இவரது சொத்து 1923 இல் சுமார் 55.5 மில்லியன் தங்கத்தையும் 1953 இல் 18 பில்லியன் டெய்ச் மதிப்பெண்களாகவும் மதிப்பிடப்பட்டது. தனது வாழ்நாளில் இவர் இசுலாத்திலிருந்து கிறிஸ்தவத்திற்கு மாறினார்.
# பேகம் சம்ரு

## வாழ்க்கை

பேகம் சம்ரு குறைவான உயரமும், வெளிர் நிறமும் கொண்டவர் ஆவார். இவ்ரின் தலைமைத்துவ திறன்களால் இவர் பெரிதும் அறியப்படுகின்றார். தனது சொந்த துருப்புக்களை ஒன்றுக்கு மேற்பட்ட முறை போரில் முன்நடத்தி சென்றார். சிலர் இவர் காஷ்மீரி இனத்தைச் சேர்ந்தவர் என்பர்.  
தனது இளம் வயதிலேயே இருந்தபோது, இந்தியாவில் செயல்பட்டு வந்த லக்சம்பர்க்கைச் சேர்ந்த கூலிப்படை சிப்பாய் வால்டர் ரெய்ன்ஹார்ட் சோம்ப்ரே என்பவரை மணந்தார்.
# பேகம் சம்ரு

## வாழ்க்கை

### இறப்பு

பேகம் 1837 சனவரியில் தனது 85 வயதில் சர்தானாவில் இறந்தார். இவரது சொத்தின் பெரும்பகுதியை டேவிட் ஓக்டர்லோனி டைஸ் சோம்ப்ரேக்கு வழங்கினார்.
# பேகம் சம்ரு

## சாந்தினி சௌக், ஜார்சா மற்றும் சர்தானாவில் அரண்மனை

பிறகு, 1857, டெல்லியில் உள்ள சாந்தினி சவுக்கில் உள்ள சாம்ருவின் அரண்மனை]]  
சர்தானா, தில்லியின் சாந்தினி சௌக் மற்றும் ஜார்சா ஆகிய இடங்களில் அரண்மனைகளைக் கட்டினார். அரியானாவின் குருகிராமில் உள்ள பாட்ஷாபூர்-ஜார்சாவின் பர்கானாமும் பேகம் சாம்ருவின் ஆட்சிக்கு உட்பட்டிருந்தது.
# பேகம் சம்ரு

## இறப்பு

பேகம் சாம்ரு 1836 சனவரி 27, அன்று தனது 85 வயதில் இறந்தார். மீரட்டில் இவர் கட்டிய அருள் வழங்கும் அன்னை மரியா பெருங்கோவிலில் அடக்கம் செய்யப்பட்டார்.
# பேகம் சம்ரு

## தற்கால நடப்புகளில்

2019 சூனில் ஒளிபரப்பப்பட்ட தொலைக்காட்சித் தொடரான *பீச்சம் ஹவுஸில்* பேகம் சம்ரு ஒரு முக்கிய கதைமாந்தராவார். இதில் நடிகை லாரா தத்தா பேகமாக நடித்திருந்தார். . ராபர்ட் பிரைட்வெல்லின் ஃப்ளாஷ்மேன் மற்றும் கோப்ரா என்ற புதினத்திலும் இவர் ஒரு கதை மாந்தராவார்.
# ஹெய்டி ஹார்ட்மேன்

**ஹெய்டி ஐ. ஹார்ட்மேன்** (Heidi I. Hartmann) ஒரு பெண்ணிய பொருளாதார நிபுணர் ஆவார். இவர் வாஷிங்டனை தளமாகக் கொண்ட மகளிர் கொள்கை ஆராய்ச்சி நிறுவனத்தின் நிறுவனர் மற்றும் தலைவராக உள்ளார், இது பெண்களை மையமாகக் கொண்ட, பொது கொள்கை ஆராய்ச்சியை நடத்த உருவாக்கப்பட்ட ஒரு ஆராய்ச்சி அமைப்பாகும். இவர் பெண்கள் நலன், பொருளாதாரம் மற்றும் பொதுக் கொள்கை ஆகியவற்றில் நிபுணத்துவம் பெற்றவராக உள்ளார். டாக்டர் ஹார்ட்மேன் ஜார்ஜ் வாஷிங்டன் பல்கலைக்கழகத்தில் ஆராய்ச்சி பேராசிரியராகவும் *, பெண்கள், அரசியல் மற்றும் கொள்கை இதழின்* ஆசிரியராகவும் உள்ளார்.
# ஹெய்டி ஹார்ட்மேன்

## ஆரம்ப கால வாழ்க்கை

1945 ஆகஸ்ட் 14, அன்று நியூ ஜெர்சியின் எலிசபெத்தில் ஹென்றி ஹார்ட்மேன் மற்றும் ஹெட்விக் (பெர்ச்சர்) ஹார்ட்மேன் ஆகியோருக்கு ஹெய்டி ஹார்ட்மேன் பிறந்தார். இவர் சுவர்த்மோர் கல்லூரியில் பயின்றார், அங்கு இவர் 1967 இல் கௌரவங்களுடன் பொருளாதாரத்தில் இளங்கலை பட்டம் பெற்றார். அதே ஆண்டில், இவர் ஃபிராங்க் பிளேர் கோக்ரான் என்பவரை மணந்தார். ஜெசிகா லீ என்ற குழந்தையைப் பெற்றெடுத்தார். பின்னர் ஓராண்டு கழித்து கோக்ரானை விவாகரத்து செய்தார். ஹெய்டி ஹார்ட்மேன் பின்னர் யேல் பல்கலைக்கழகத்தில் பயின்றார். 1972 இல் அங்கு இவர் பொருளாதாரத்தில் மதிப்புறு முனைவர் பட்டம் பெற்றார். மற்றும் 1974 இல் இந்த பாடப்பிரிவில் முனைவர் பட்டமும் பெற்றார். 1979 ஆம் ஆண்டில், இவர் ஜான் வாரிக் வெல்ஸ் என்பவரை மணந்தார். இவருக்கு இரண்டு மகள்கள் இருந்தனர். அவர்கள் முறையே கேத்ரின் லினா ஹார்ட்மேன் வெல்ஸ் மற்றும் லாரா கேமரூன் ஹார்ட்மேன் வெல்ஸ் ஆவர்.
# ஹெய்டி ஹார்ட்மேன்

## தொழில்

1969 முதல் 1972 வரை கனெக்டிகட்டின் நியூ ஹேவனின் நகர திட்டமிடல் துறையின் கணினி நிரலாளர் மற்றும் ஆராய்ச்சியாளராக ஹார்ட்மேன் 1969 இல் தனது வாழ்க்கையைத் தொடங்கினார். பின்னர், இவர் ஓராண்டு யேல் பல்கலைக்கழகத்தில் நடிப்பு பயிற்றுவிப்பாளராக இருந்தார். பின்னர். இவர் நியூயார்க் நகரத்திற்கு குடிபெயர்ந்தார். அங்கு 1974 முதல் 1976 வரை சமூக ஆராய்ச்சிக்கான புதிய பள்ளியில் பொருளாதாரத்தின் வருகை உதவி பேராசிரியராக இருந்தார். ஹார்ட்மேன் தனது திறமைகளை வெளிப்படுத்த வாசிங்டன் டி. சி. க்கு சென்றார். அங்கு இவர் அமெரிக்க சிவில் உரிமைகள் ஆணையத்தின் ஆராய்ச்சி அலுவலகத்தில் மூத்த ஆராய்ச்சி பொருளாதார நிபுணராக இரண்டு ஆண்டுகள் பணியாற்றினார். பின்னர் எட்டு ஆண்டுகள் தேசிய அறிவியல் / தேசிய அகாதமியின் பணியாளராக பணியாற்றினார். ஆராய்ச்சி அமைப்பின் கீழே உள்ள 'பப்ளிகேஷன்ஸ்' பிரிவில் பட்டியலிடப்பட்ட பல அறிக்கைகளில் இவர் பணியாற்றினார். ஹார்ட்மேன் மக்கள் தொகை கணக்கெடுப்பு பணியகத்தில் ஒரு அமெரிக்க புள்ளிவிவர சங்க கூட்டுறவு பெண்கள் கொள்கை மற்றும் ஆராய்ச்சி நிறுவனத்தை நிறுவினார். *பெண்கள், அரசியல் மற்றும் கொள்கை இதழின்* ஆசிரியராகவும் உள்ளார்.
# ஹெய்டி ஹார்ட்மேன்

## தொழில்

### பொருளாதாரத்தில் பெண்களின் பங்களிப்பு

பொருளாதாரத்தில் பெண்களின் பகுதி இரண்டு பகுதிகளாகப் பிரிக்கப்பட்டுள்ளது என்று ஹார்ட்மேன் நம்புகிறார்: அவை, ஊதியம் மற்றும் குடும்ப பராமரிப்புக்கான வேலை என்பதாகும். பெண்கள் அதிகளவில் வீட்டை விட்டு வெளியேறி வெளியுலகிற்கு வருகிறார்கள். ஆனால் அதே நேரத்தில் வீட்டிலுள்ள பெரும்பாலான பணிச்சுமையை இன்னும் எடுத்துக்கொண்டிருக்கிறார்கள். பெண்களுக்கு சமத்துவத்தை அடைவதற்கு, தொழிலாளர் சந்தையில் சமூகம் வாய்ப்புகளை மேம்படுத்த வேண்டும் என்றும், பெண்கள் மற்றும் ஆண்கள் ஆகிய இருபாலரும் தங்கள் வேலை மற்றும் வீட்டு பராமரிப்பை சமமாக நிர்வகிக்கக்கூடியதாக மாற்ற வேண்டும் என்றும் ஹார்ட்மேன் வாதிடுகிறார்.
# ஹெய்டி ஹார்ட்மேன்

## தொழில்

### வேலைவாய்ப்பு

கடந்த ஐந்து தசாப்தங்களாக பெண்களின் வேலைவாய்ப்பு முன்னேற்றம் கணிசமாக அதிகரித்துள்ளது என்று ஹார்ட்மேன் வாதிடுகிறார். பெண்கள் தொழில் ரீதியாக நுழைந்துள்ளனர். அவை வரலாற்று ரீதியாக அவர்களுக்கு மூடப்பட்டுள்ளன, மேலும் அவர்களின் குடும்ப வருமானத்திற்கும் பொருளாதாரத்திற்கும் முன்பை விட அதிகமாக பங்களிக்க முடிகிறது. மகளிர் கொள்கை ஆராய்ச்சியின் 2014 அறிக்கையின்படி, கடந்த ஏழு ஆண்டுகளில் பெண்களின் தொழில்களுக்கான வளர்ச்சி தொழில்முறை மற்றும் வணிக சேவைகளில் வலுவானது (42,000 வேலைகள் பெண்களால் பெறப்பட்டன). இவற்றையெல்லாம் மீறி, பெண்களின் வேலைவாய்ப்பு என்பது, இன்னும் நீண்ட தூரம் செல்ல வேண்டும் என்று ஹார்ட்மேன் நினைக்கிறார். ஏனெனில், சமூகப் பாதுகாப்பு மற்றும் ஊதிய இடைவெளி / பாகுபாடு ஆகியவற்றைக் காணும்போது ஆண்களுக்கும், பெண்களுக்கும் இடையே உள்ள வித்தியாசத்தை உணரலாம் என்பது இவரின் கருத்தாகிறது.
# ஹெய்டி ஹார்ட்மேன்

## தொழில்

### விருதுகள் மற்றும் கௌரவங்கள்

ஹார்ட்மேன் பல்வேறு விருதுகளை வென்றுள்ளார். 1994 ஆம் ஆண்டில், இவர் மேக் ஆர்தர் பெல்லோஷிப் விருதை வென்றார். மேக் ஆர்தர் அறக்கட்டளையின் ஐந்தாண்டு மானியம், பெண்கள் மற்றும் பொருளாதாரம் குறித்த இவரது பணிக்காக வழங்கப்பட்டது. மேலும், இந்நிறுவனம், அவர்களின் ஆராய்ச்சிக்காகவும், எதிர்காலத்தில் மேலும் பலவற்றிற்கான வாய்ப்பிற்காகவும் விதிவிலக்கான படைப்பாற்றலைக் காட்டும் நபர்களுக்கு அளிக்கிறது. ஹார்ட்மேன், இந்த இரண்டு கௌரவ பட்டங்களையும் பெற்றுள்ளார்.
# விதாபாய் பாவ் மங் நாராயண்காங்கர்

**விதாபாய் பாவ் மங் நாராயண்காங்கர்** (Vithabai Bhau Mang Narayangaonkar) (பிறப்பு: 1935 சூலை - இறப்பு: சனவரி 15, 2002) இவர் ஓர் இந்திய நடனக் கலைஞர், பாடகர் மற்றும் தமாசா கலைஞருமாவார்.
# விதாபாய் பாவ் மங் நாராயண்காங்கர்

## ஆரம்பகால வாழ்க்கை மற்றும் தொழில்

விதாபாய் கலைஞர்களின் குடும்பத்தில் பிறந்து வளர்ந்தார். மகாராட்டிராவின் சோலாப்பூர் மாவட்டம் பண்டரிபுரம் நகரில் பிறந்தார். பாவ்-பாபு மங் நாராயண்காங்கர் என்பது, இவரது தந்தை மற்றும் மாமா நடத்தும் குடும்ப குழுவாகும். இவரது தாத்தா நாராயண் குடே என்பவர் இந்தக் குழுவை அமைத்தார். அவர் புனே மாவட்டத்தின் ஷிரூர் தாலுகாவில் உள்ள காவத்தே யாமையைச் சேர்ந்தவர் ஆவார். குழந்தை பருவத்திலிருந்தே, லாவண்யா, கவ்லான், பெடிக் போன்ற பல்வேறு வகையான பாடல்களை இவர் பாடியுள்ளார். ஒரு மாணவராக இவர், பள்ளியில் மிகச் சிறப்பாக செயல்படவில்லை. இருப்பினும் இவர் , மிகச் சிறிய வயதிலிருந்தே எந்தவொரு முறையான பயிற்சியும் இல்லாமல் மேடையில் சிரமமின்றி நிகழ்ச்சிகளை நிகழ்த்தினார்.
# விதாபாய் பாவ் மங் நாராயண்காங்கர்

## நிகழ்ச்சி

இவரது வாழ்க்கையின் குறிப்பிடத்தக்க நிகழ்வுகளில் ஒன்று, இவருக்கு குழந்தை பிறந்த சமயத்தின் போது நடந்த நிகழ்வாகும். இவர் தனது பார்வையாளர்களுக்காக நிகழ்ச்சிகளை நடத்தி வந்தபோது 9 மாத கர்ப்பமாக இருந்தார். அவ்வாறு நிகழ்த்திக் கொண்டிருக்கும் போது தான், இவர் பேறுகாலம் நெருங்கிவிட்டதை உணர்ந்தார். இவர், அசாத்திய பொறுமை மற்றும் தைரியமான பெண் என்பதால், இவர் மேடைக்குப் பின்புறம் சென்று குழந்தையை பிரசவித்தார், தொப்புள் கொடியை ஒரு கல்லால் வெட்டி எடுத்தார். அடுத்த நிகழ்ச்சியில் பங்கேற்கத் தயாரானார். குழந்தை வயிற்றில் இல்லாததால் பார்வையாளர்கள் இவரைப் பார்த்து ஆச்சரியப்பட்டார்கள். இவரது தைரியமான செயல் மற்றும் அர்ப்பணிப்பு பற்றி விசாரித்ததும், அறிந்ததும், நிகழ்ச்சி நிறுத்தப்பட்டது. நிகழ்ச்சியை முடிக்க வேண்டும் என்ற உறுதியுடன் பார்வையாளர்கள் இவரைப் பாராட்டினர். ஆனால் மரியாதையுடன் இவரை ஓய்வெடுக்கச் சொன்னார்கள்.
# விதாபாய் பாவ் மங் நாராயண்காங்கர்

## பதக்கம்

இவர் தனது கலைக்காக 1957 மற்றும் 1990 ஆம் ஆண்டுகளில் இந்திய குடியரசுத் தலைவரிடமிருந்து பதக்கங்களைப் பெற்றார். இவரது புகழ் மற்றும் இவர் சம்பாதித்த கௌரவங்கள் இருந்தபோதிலும், இவர் நிதி நெருக்கடியில் இருந்ததாகவும், செல்வத்தின் மீது அதிக அக்கறை காட்டவில்லை என்றும் கூறப்படுகிறது. இவரது மரணத்திற்குப் பிறகு இவரது மருத்துவமனைச் செலவுக்கான தொகை நன்கொடையாளர்களின் பங்களிப்பால் பூர்த்தி செய்யப்பட்டன.
# விதாபாய் பாவ் மங் நாராயண்காங்கர்

## விருதுகள்

இவர் தனது பங்களிப்புகளின் மூலமாக, அதிக பாராட்டுக்களைப் பெற்றார். இதன் மூலம் இவரது குழுவிற்கு, தமாஷா கலை வகைகளில் மிகவும் மதிப்புமிக்க குடியரசுத் தலைவர் விருது வழங்கப்பட்டது. மேலும், இவர் தனது ரசிகர்களால் "தமாசா சம்ரதினி" (தமாசா பேரரசி) என்று அழைக்கப்பட்டார். மேலும் அரசாங்கத்தால் கௌரவிக்கப்பட்டார்.
# விதாபாய் பாவ் மங் நாராயண்காங்கர்

## அங்கீகாரம்

மகாராட்டிரா அரசு 2006 ஆம் ஆண்டில் இவரது நினைவாக ஆண்டுக்கு "விதாபாய் நாராயங்காவ்கர் வாழ்நாள் சாதனையாளர் விருதை" நிறுவியுள்ளது. தமாஷா கலையின் பாதுகாப்பு மற்றும் பரப்புதலுக்கு விரிவாக பங்களித்தவர்களுக்கு இந்த விருது வழங்கப்படுகிறது. இந்த விருது 2006 முதல் வழங்கப்படுகிறது. திருமதி. காந்தபாய் சதர்கர், வசந்த் அவ்சரிகர், திருமதி சுலோச்சனா நலாவடே, ஹரிபாவ் பாத்தே, திருமதி மங்களா பன்சோட் (விதாபாயின் மகள்), சாது பட்சூட், அங்கூஷ் காதே, பிரபா சிவானேகர், பீமா சங்கவிகார், கங்காரம் கவதேகர், திருமதி. ராதாபாய் கோடே நசிக்கர், மதுக்கர் நெரலே போன்றோர் ஆவர். உலோக்சாகிர் பஷீர் மோமின் கவதேக்கர் போன்றவர்கள் விருதுகளைப் பெற்றுள்ளார்கள். நாட்டுப்புற கலை, லவானி மற்றும் தமாசா துறையில் தனது வாழ்நாள் பங்களிப்புக்காக இந்த விருதை 2018 இல் பெற்றார். .
# தீபா சசீந்திரன்

**தீபா சசீந்திரன்** (Deepa Sashindran) (பிறப்பு 1974 சூலை 3) இவர் ஓர் இந்திய நடனக் கலைஞர் ஆவார். குச்சிபுடி நடனத்தில் நிபுணத்துவம் பெற்ற திருமதி. மஞ்சு பார்கவியின் பிரதான சீடராக தீபா கருதப்படுகிறார். இவர் இந்திய பாரம்பரிய நடன வடிவத்தின் ஒரு பகுதியான குச்சிப்புடி நடனக் கலை ஆசிரியராகவும், ஊக்குவிப்பாளராகவும் மற்றும் தொழில்முனைவோராகவும் உள்ளார்.
# தீபா சசீந்திரன்

## ஆரம்பகால வாழ்க்கை மற்றும் கல்வி

தீபா ஆரம்பத்தில் புகழ்பெற்ற மேதைகளான கலாமண்டலம் உஷா தாதர் மற்றும் முனைவர் சாவித்ரி ராமையா ஆகியோரின் கீழ் தனது 5வது வயதில் பரதநாட்டியத்தின் பாரம்பரிய நடனத்தை கற்றுக் கொள்ள ஆரம்பித்தார். பின்னர் தனது 8வது வயதில், புகழ்பெற்ற குச்சிபுடி நடனத்தில் நிபுணத்துவம் பெற்ற திருமதி.மஞ்சு பார்கவியிடம் முப்பது ஆண்டுகளாக குச்சிபுடி நடனத்தைக் கற்றுக்கொண்டார்.இவர் தற்போது குரு வேம்பதி ரவிசங்கர் அவர்களிடம் பயிற்சி பெறுகிறார் .
# தீபா சசீந்திரன்

## ஆரம்பகால வாழ்க்கை மற்றும் கல்வி

### விருதுகள்

தெந்நிந்திய மாநிலமான கர்நாடகாவின் யுவரங்காவைச் சேர்ந்த சிறந்த குச்சிபுடி கலைஞர், கட்டாக்கில் நிருத்யா சிரோமணி தேசிய விருது மற்றும் விசாகப்பட்டினத்தில் குச்சிபுடி நடன மேதைகளான பத்மசிரீ சோபா நாயுடு வழங்கிய சத்தியபாமா விருது போன்ற பல பட்டங்கள் மற்றும் விருதுகள் இவருக்கு வழங்கப்பட்டன. 1995 ஆம் ஆண்டில் இவர் தூர்தர்சன் தொலைக்காட்சியில் அங்கீகாரம் பெற்ற கலைஞராகவும் இருந்தார்  
இவர், நடனத்தைத் தவிர, தொழில்துறை உறவுகள் மற்றும் தனிநபர் நிர்வாகத்தில் முதுகலை பட்டப்படிப்பை முடித்துள்ளார். மேலும், இவர், சட்ட பட்டதாரியும் ஆவார். மென்பொருள் துறையில் மனித வள நிபுணர் மற்றும் தற்போது மனித மூலதன மேலாண்மை சேவைகளில் ஒரு தொழில்முனைவோராகவும் மற்றும் *கர்மா கிரியேட்டர்ஸ்* எனற நிறுவனத்தையும் நடத்தி வருகிறார்.
# ஸ்ரீ ராம கிருஷ்ணா செவிலியர் கல்லூரி

**ஸ்ரீ ராம கிருஷ்ணா செவிலியர் கல்லூரி** ஸ்ரீ ராம கிருஷ்ணா செவிலியர் கல்லூரி, தமிழ்நாட்டில் தமிழ்நாடு டாக்டர் எம்.ஜி.ஆர். மருத்துவப் பல்கலைக்கழகம் டாக்டர் எம்.ஜி.ஆர் மருத்துவப்பல்கலைக்கழகத்தின் இணைவு பெற்றுள்ள  
ஒரு தனியார் கல்லூரி.இக்கல்லூரி சித்தபுதூர் , கோயம்புத்தூர் மாவட்டம், தமிழ்நாட்டில் அமைந்துள்ளது.
# ஸ்ரீ ராம கிருஷ்ணா செவிலியர் கல்லூரி

## அறிமுகம்

இக்கல்லூரி 1986 ஆண்டு தொடங்கப்பட்டது. மருத்துவத்துறையில் பெண் கல்வியை ஊக்குவிக்கும் வகையில் இக்கல்லூரி செயல்பட்டு வருகின்றது.
# ஸ்ரீ ராம கிருஷ்ணா செவிலியர் கல்லூரி

## படிப்புகள்

இக்கல்லூரியில் பட்டயம், முதுகலை, செவிலியர் படிப்புகள் வழங்கப்பட்டு வருகின்றன.
# அசோகரின் காந்தாரக் கல்வெட்டுகள்

**அசோகரின் காந்தாரக் கல்வெட்டுகள்** (**Kandahar Greek Edicts of Ashoka**) பரத கண்டத்தின் மகத நாட்டை ஆண்ட மௌரியப் பேரரசர் அசோகர் (ஆட்சிக் காலம்: கிமு 269 – 233) நிறுவிய கல்வெட்டுகளில் ஒன்றாகும். தற்கால ஆப்கானித்தான் நாட்டின் பழைய காந்தாரப் பகுதியில், மணற்கல் பலகைகளில் வடிக்கப்பட்ட இக்கல்வெட்டு பண்டைய கிரேக்க மொழி மற்றும் அரமேய மொழிகளில் எழுதப்பட்டுள்ளது.
# அசோகரின் காந்தாரக் கல்வெட்டுகள்

## கல்வெட்டுக் குறிப்புகள்

சந்திரகுப்த மௌரியர் - மற்றும் செலூக்கஸ் நிக்காத்தர் ஆகியோர் கிமு 305-இல் செய்து கொண்ட அமைதி ஒப்பந்ததப்படி, தற்கால ஆப்கானித்தான் பகுதிகளை மௌரியப் பேரரசுக்கு விட்டு கொடுத்தை நினைவுப்படுத்தும் நோக்கில் பழைய காந்தாரம் நகரத்தில் அசோகர் நிறுவிய கல்வெட்டுகளில் கிரேக்க மற்றும் பிராகிருத மொழிகளில் எழுதி வைத்தார்.
# அசோகரின் காந்தாரக் கல்வெட்டுகள்

## இதனையும் காண்க

- அசோகர் கல்வெட்டுக்களின் பட்டியல்
- அசோகரின் பெரிய தூண் கல்வெட்டுக்கள்
- அசோகரின் சிறு தூண் கல்வெட்டுகள்
- அசோகரின் பெரும் பாறைக் கல்வெட்டுக்கள்
- அசோகரின் சிறு பாறைக் கல்வெட்டுக்கள்
# சாவ் நடனம்

வைணவ கருப்பொருளை நிகழ்த்துகின்றனர். ]]  
**சாவ் நடனம்** . இது ஜார்கண்ட், மேற்கு வங்கம் மற்றும் ஒடிசா பிராந்தியங்களில் பண்டிகைகளின் போது அல்லது விழாக்காலங்களில் நிகழ்த்தப்படுகிறது பாரம்பரியமும் தற்காப்புக் கலையும், பழங்குடி மக்களின் நாட்டுப்புறவியல் அம்சங்களும் கலந்த ஓர் இந்திய செவ்வியல் நடனமாகும். சாவ் நடனத்தின் தோற்றுய் கிழக்கு இந்தியா ஆகும். இதில் மூன்று பாணிகள் உள்ளன. வங்காளத்தின் புருலியா சாவ், ஜார்க்கண்டின் செரய்கெல்லா சாவ், மற்றும் ஒடிசாவின் மயூர்பஞ்ச் சாவ் என இவை நிகழ்த்தப்படும் இடத்திற்கு ஏற்ப பெயரிட்டு வழங்கப்படுகின்றன.  
ஒரு நாட்டுப்புற நடனத்தின் அம்சங்களுடன் தற்காப்புக் கலைகள், கழைக்கூத்து, தடகள அம்சங்களும் கலந்த கருப்பொருள்களில் விழக்காலங்களில் நிகழ்த்தப்படும் சாவ் நடனம், சைவம், சாக்தம் மற்றும் வைணவம் ஆகியவற்றில் காணப்படும் மதக் கருப்பொருள்களுடன் கட்டமைக்கப்பட்ட நடனமாகவும் உள்ளது. நடன உடைகள் பாணிகளுக்கு ஏற்ப வேறுபடுகின்றன. புருலியா மற்றும் சராய்கேலா ஆகியவிடங்களில் கதாபாத்திரத்தை அடையாளம் காண முகமூடிகளைப் பயன்படுத்துகின்றனர். சாவ் நடனக் கலைஞர்களால் இயற்றப்பட்ட கதைகளில் இந்து காவியங்களான *ராமாயணம்* மற்றும் *மகாபாரதம்*, புராணங்கள் மற்றும் பிற இந்திய இலக்கியங்கள் ஆகியவை அடங்கும்.  
இந்த நடனம் பாரம்பரியமாக ஆண்கள் மட்டுமே கொண்ட குழுவால் ஆடப்படும். மேலும் இது ஒவ்வொரு ஆண்டும் வசந்த காலத்தில் பிராந்திய ரீதியாக கொண்டாடப்படுகிறது. இந்து சமய செவ்வியல் நடனங்களின் இணைவு மற்றும் பண்டைய பிராந்தியப் பழங்குடியினரின் மரபுகளிலிருந்து தோன்றிய ஒரு ஒத்திசைவான நடன வடிவமாக சாவ் நடனம் இருக்கலாம். நடனம் காண்பதற்கு சிறப்பாகவும் பண்டிகை மற்றும் மத உணர்வில் பல்வேறு சமூக-பொருளாதார பின்னணிகளைச் சேர்ந்தவர்களை ஒன்றிணைப்பதாகவும் இருக்கிறது.
# சாவ் நடனம்

## சாவின் அம்சங்கள்

சாவ் நடனம் முக்கியமாக ஜார்கண்ட், மேற்கு வங்கம் மற்றும் ஒடிசா பிராந்தியங்களில் பண்டிகைகளின் போது நிகழ்த்தப்படுகிறது, குறிப்பாக அனைத்து சமூகத்தினரும் பங்குகொள்ளும் சைத்ரா பர்வாவின் வசந்தவிழாவில் இந்த நடனம் நிகழ்த்தப்படுகிறது. புருலியா சாவ் நடனம் சூரிய விழாவின் போது கொண்டாடப்படுகிறது.  
புருலியா மற்றும் செராய்கெல்லா பாணிகளில் சாவ் நடனத்தின் ஒருங்கிணைந்த பகுதியாக முகமூடிகள் திகழ்கின்றன. வடக்கு ஒடிசாவில் நிகழ்த்தப்படும் சாவ் நடனத்தின் போது முகமூடியைப் பயன்படுத்துவதில்லை, ஆனால் பார்வையாளர்களுக்கு அறிமுகப்படுத்துவதற்காக கலைஞர்கள் முதலில் மேடையில் தோன்றும்போது முகமூடிகள் பயன்படுத்தப்படுகின்றன.  
சாவ் நடனத்தின் இரண்டு பாணிகளிலும் அதாவது நடனத்திற்கும், போர்நுட்பங்களுடன் ஒன்றிணைந்த தற்காப்புக்கலைகளை வடிவங்களுக்கும் (இவை கெல் என அழைக்கப்படுகின்றன) முகமூடிகளைப் பயன்படுத்துகின்றனர். பறவைகள் மற்றும் விலங்குகளின் பகட்டான *நடைகள்* ( *சாலிஸ்* மற்றும் *டாப்காஸ்* என அழைக்கப்படுகின்றன) மற்றும் கிராம இல்லத்தரசிகளின் வேலைகளை அடிப்படையாகக் கொண்ட பாவனைகள்  
சாவ் நடனத்தை ஆண் நடனக் கலைஞர்கள், இரவு நேரத்தில் *அகதா* அல்லது *அசார்* என்று அழைக்கப்படும் ஒரு திறந்தவெளியில் நிகழ்த்துகின்றனர். தற்காலத்தில் இதில் பெண்களும் பங்குகொள்கின்றனர். மொகுரி எனப்படும் நாணல் குழாயும் செனாய் இசைக்கருவியும் கொண்டு பாரம்பரிய நாட்டுப்புற இசையுடன் லயமும் இணைந்த பாடல்கள் பாடப்படுகின்றன. இதில் வகைக்கேற்ப டோல், தம்சா, கர்க்கா, சாட் சாடி எனப் பல்வேறு முரசுக்கருவிகள் பயன்படுத்தப்படுகின்றன. இந்த நடனங்களுக்கான கருப்பொருள்கள் உள்ளூர் புராணக்கதைகள், நாட்டுப்புறக் கதைகள் மற்றும் *ராமாயணம்* மற்றும் *மகாபாரதத்தின்* அத்தியாயங்கள் மற்றும் பிற நுண்ணிய கருப்பொருள்கள் ஆகியவை அடங்கும். மூன்று துணை வகைகளில் மிக முக்கியமான வேறுபாடு முகமூடிகளின் பயன்பாடு பற்றியது. புருலியா மற்றும் செராய்கெல்லா பாணிகளில் சாவ் நடனத்தின் போது முகமூடிகளைப் பயன்படுத்துகின்றனர். மயூர்பஞ்ச் சாவ் நடனத்தில் மூகமூடி எதுவும் பயன்படுத்தப் படுவதில்லை.
# சாவ் நடனம்

## அங்கீகாரம்

2010 ஆம் ஆண்டில் சாவ் நடனம் யுனெஸ்கோவின் மனிதநேயத்தின் கலாச்சார பாரம்பரியத்தின் பிரதிநிதி பட்டியலில் பொறிக்கப்பட்டுள்ளது.
# சாவ் நடனம்

## திரைப்படம்

இந்தித் திரைப்படமான பார்பி திரைப்படத்தில் புருலியா சாவ் இடம்பெறும் பல காட்சிகள் உள்ளன.  
மிகவும் சுவையான உண்மை என்னவென்றால், புருலியா சாவ் நடனம் யுனெஸ்கோவின் உலக பாரம்பரிய நடனங்களின் பட்டியலில் பட்டியலிடப்பட்டுள்ளது. புருலியா சாவ் நடனத்தில் முகமூடியை பயன்படுத்துகின்றனர். ஆனால் ஒடிசா சாவிற்கு முகமூடி இல்லை, இதன் மூலம் உடல் இயக்கம் மற்றும் சைகையுடன் முகபாவனை சேர்த்து நிகழ்த்தப்படுகிறது. பாரம்பரியமாக, ஒரு அறுவடை முடிவடைந்து ஒரு புதிய நடவு தொடங்கும் போது சாவ் நடனம் நடைபெறும்.
சாவ் முகமூடி, 2017 ]]
புருலியாவின் **சாவ் முகமூடி** புவிசார் குறியீடு<nowiki/>களின் கீழ் பதிவு செய்யப்பட்டுள்ளது. புருலியா சாவின் அடிப்படை வேறுபாடு இந்த முகமூடி தனித்துவமானது மற்றும் பாரம்பரியமானது.
# கொச்சி கப்பல் கட்டும் தளம்

**கொச்சி கப்பல் கட்டும் தளம் லிமிடெட்** (*Cochin Shipyard Ltd*) என்பது இந்தியாவின் மிகப்பெரிய கப்பல் கட்டும்தளம் மற்றும் பராமரிப்பு வசதி கொண்ட நிறுவனமாகும். இது இந்தியாவின் கேரள மாநிலத்தில் உள்ள துறைமுக நகரமான கொச்சி நகரின் கடற்கரையில் அமைந்துள்ளது.  
கப்பல் தளத்தில் சரக்கு கப்பல்கள் மற்றும் இரட்டை வெளிச்சுவர் எண்ணெய் கப்பல்கள் கட்டப்படுகின்றன. தற்போது இது இந்தியக் கடற்படைக்கான முதல் உள்நாட்டு வானூர்தி தாங்கி கப்பலான INSவிக்ராந்த்தைக் கட்டிவருகிறது.  
கொச்சின் கப்பல்கட்டும் தளமானது 1972 ஆம் ஆண்டில் இந்திய அரசு நிறுவனமாக இணைக்கப்பட்டது. இதன் முதல் பிரிவு 1982 இல் செயல்பாட்டுக்கு வந்தது. இந்நிறுவனத்திற்கு மினிரத்னா அந்தஸ்து உள்ளது. இதன் முற்றத்தில் 1.1 லட்சம் டன் வரை கப்பல்களைக் கட்டுவதற்கும், 1.25 &nbsp; லட்சம் டன்வரை, கப்பல்களைப் பழுதுபார்ப்பதற்கும் வசதிகள் என இந்தியாவில் மிகப்பெரிய வசதிகள் கொண்ட கப்பல் கட்டும் தளமாக இது உள்ளது. 2012 ஆகத்தில், நிதியாண்டின் இறுதியில் முதல் பொதுப்பங்கு வெளியீடு (ஐபிஓ) மூலம் மேலும் விரிவாக்கம் செய்ய ரூ . 15 பில்லியன் (15,000 மில்லியன் ரூபாய்) மூலதனத்தை திரட்டுவதற்கான திட்டங்களை இந்திய அரசு அறிவித்தது. இருப்பினும், நிறுவனம் தனது ஐபிஓவை நடத்தி மும்பை பங்குச் சந்தை மற்றும் இந்திய தேசிய பங்கு சந்தை ஆகியவற்றில் அதன் பங்குகளை பட்டியலிடும் 2017 ஆகத்துவரை இது செயல்பாட்டுக்கு வரவில்லை.  
பங்கு விற்பனையின் முடிவை 2015 நவம்பர் 18 அன்று அரசாங்கம் இறுதி செய்தது. 33.9 மில்லியன் (33.9 மில்லியன்) முக மதிப்பு பங்குகள் ஒவ்வொன்றும் ரூ. 10 விற்கப்படும் என்றும், இவற்றில் 113,000 பங்குகளை அரசாங்கம் வைத்திருக்கும், மற்றவை புதிய பங்குகள்.  
இந்த கப்பல் தளத்தில் கடற் பொறியியல் பட்டதாரிகளுக்கு பயிற்சி அளிக்கப்படுகிறது. இவ்வாறு ஒவ்வொரு ஆண்டும் சுமார் நூறு மாணவர்கள் பயிற்சி பெறுகிறார்கள்.
# கொச்சி கப்பல் கட்டும் தளம்

## கப்பல்கட்டுமானங்கள்

2017 இல் கொச்சி கப்பல் கட்டும்தளத்தில் கட்டப்பட்டு வரும்போது]]
கொச்சி கப்பல் கட்டும் தளத்தில் கட்டப்பட்டு 1981 இல் வெளியேறிய முதல் கப்பல் எம். வி. ராணி பத்மினி ஆகும்.  
இதில் இருந்து இந்தியாவின் மிகப்பெரிய இரட்டை வெளிச்சுவர் ஆஃப்ராப்பெருமம் எண்ணெய்க் கப்பல்கள் இரண்டை கட்டியுள்ளது. இவை ஒவ்வோன்றும் 95,000 ஏந்து பளு டன் அளவை கொண்டவை.  
இந்நிறுவனம் ஐரோப்பா மற்றும் மத்திய கிழக்கிலிருந்து சர்வதேச அளவில் புகழ்பெற்ற நிறுவனங்களிடமிருந்து கப்பல் கட்டும் பணியைப் பெற்றுள்ளது. கப்பல் தளமானது பகாமாசுவின் கிளிப்பர் குழுமத்திற்காக ஆறு 30,000 ஏந்து பளு டன் கொள்ளளவு கொண்ட கப்பல்களை உருவாக்கி வருகிறது, முதல் மூன்று கப்பல்கள் பணி தொடங்கப்பட்டுள்ளன.  
நோர்வே சீட்டாங்கர்ஸ் மேனேஜ்மென்ட் நிறுவனத்திற்கான எட்டு இயங்குதள விநியோகக் கப்பல்களும் கட்டுமானத்தில் உள்ளன.  
கொச்சி கப்பல் கட்டும் தளம் தற்போது இந்தியாவின் முதல் உள்நாட்டு விமானம் தாங்கி கப்பலை உருவாக்கி வருகிறது. ஐஎன்எஸ் விக்ராந்த், (முன்னர், திட்டம் 71 "வான் பாதுகாப்பு கப்பல்") இந்தியாவில் வடிவமைக்கப்பட்ட மற்றும் கட்டப்பட்ட இந்திய கடற்படையின் முதல் விமானம் தாங்கி ஆகும். இங்கு கட்டப்பட்ட மிகப்பெரிய போர்க்கப்பலாக இந்த கப்பல் இருக்கும். இந்த கட்டுமானம் 2020 க்குள் நிறைவடையும் என்று எதிர்பார்க்கப்படுகிறது.
# பி. பி. ஜி. செவிலியர் கல்லூரி

**பி. பி. ஜி. செவிலியர் கல்லூரி** தமிழ்நாட்டில், கோயம்புத்தூர் மாவட்டத்தில் உள்ள சரவணம்பட்டி என்னும் ஊரில் உள்ள ஒரு செவிலியர் கல்லூரி ஆகும். இது டாக்டர் எம். ஜி. ஆர் மருத்துவப்பல்கலைக்கழகத்தின் இணைவு பெற்றது.
# பி. பி. ஜி. செவிலியர் கல்லூரி

## அறிமுகம்

இக்கல்லூரி 1992 ஆண்டு தொடங்கப்பட்டது. மருத்துவத்துறையில் பெண் கல்வியை ஊக்குவிக்கும் வகையில் இக்கல்லூரி செயல்பட்டு வருகின்றது.
# பி. பி. ஜி. செவிலியர் கல்லூரி

## படிப்புகள்

இக்கல்லூரியில் பட்டயம், இளங்கலை, முதுகலை செவிலியர் படிப்புகள் வழங்கப்பட்டு வருகின்றன.
# ஆட்செப்சுட்டு

பண்டைய எகிப்தின் புது எகிப்திய இராச்சியத்தை ஆண்ட பதினெட்டாம் வம்சத்தைச் சேர்ந்த இந்த இராணி கிமு 1507 முதல் கிமு 1458 முடிய 21 ஆண்டுகள் ஆண்ட அரசி ஆவார். பண்டைய எகிப்திய வரலாற்றில் எகிப்தை ஆண்ட முதல் அரசி நெஃபர்டீட்டீக்குப் பின்னர், அரசி அட்செப்சுத் எகிப்தை ஆண்ட இரண்டாவது அரசி எனும் பெருமை படைத்தவர். இவர் பார்வோன் முதலாம் தூத்மோசின் மகளும், இரண்டாம் தூத்மோசின் பட்டத்தரசியும், மூன்றாம் தூத்மோஸ்சின் பெரியம்மா ஆவார்.
இராணி ஆட்செப்சுட்டுவின் 9ஆம் ஆண்டு ஆட்சிக்காலத்தில் பண்டு மீதான படையெடுப்பு வீரர்களின் ஒவியம்]]
இவரது ஆட்சியில் எகிப்தின் தெற்கில் இருந்த பண்டு இராச்சியத்தை கைப்பற்றினார்.
# ஆட்செப்சுட்டு

## எகிப்திய பெண் அரசிகள்

- நெஃபர்டீட்டீ
- அரசி டூஸ்ரெத்
- செசெசெட்
- நெஃபர்டீட்டீ
- நெபர்தரி
- முதலாம் நெபெரு
- முதலாம் கிளியோபாட்ரா
- ஏழாம் கிளியோபாற்றா
# ஆட்செப்சுட்டு

## பார்வோன்களின் அணிவகுப்பு

3 ஏப்ரல் 2021 அன்று எகிப்திய அருங்காட்சியகத்திலிருந்த 18 பார்வோன்கள் மற்றும் 4 அரசிகளின் மம்மிகளை எகிப்திய பண்பாட்டின் தேசிய அருங்காட்சியகத்தில் வைப்பதற்கு அழகிய வண்டிகளில் ஏற்றி, அணிவகுப்பாக எடுத்துச் செல்லும் போது அரசி ஆட்செப்சுட்டுவின் மம்மியும் எடுத்துச் செல்லப்பட்டது.
# ஆட்செப்சுட்டு

## இதனையும் காண்க

- பண்டு
- பாரோக்களின் பட்டியல்
- பண்டைய எகிப்திய அரசமரபுகள்
# ஆர். வி. எஸ். செவிலியர் கல்லூரி

**ஆர்.வி.எஸ். செவிலியர் கல்லூரி** ஆர்.வி.எஸ். செவிலியர் கல்லூரி, தமிழ்நாட்டில் தமிழ்நாடு டாக்டர் எம்.ஜி.ஆர். மருத்துவப் பல்கலைக்கழகம் டாக்டர் எம்.ஜி.ஆர் மருத்துவப்பல்கலைக்கழகத்தின் இணைவு பெற்றுள்ள  
ஒரு தனியார் கல்லூரி.இக்கல்லூரி சூலூர் , கோயம்புத்தூர் மாவட்டம், தமிழ்நாட்டில் அமைந்துள்ளது.
# ஆர். வி. எஸ். செவிலியர் கல்லூரி

## அறிமுகம்

இக்கல்லூரி 1993 ஆண்டு தொடங்கப்பட்டது. மருத்துவத்துறையில் பெண் கல்வியை ஊக்குவிக்கும் வகையில் இக்கல்லூரி செயல்பட்டு வருகின்றது.
# ஆர். வி. எஸ். செவிலியர் கல்லூரி

## படிப்புகள்

இக்கல்லூரியில் பட்டயம், இளங்கலை, முதுகலை செவிலியர் படிப்புகள் வழங்கப்பட்டு வருகின்றன.
# டெக்ஸ்சிட்டி செவிலியர் கல்லூரி

**டெக்ஸ்சிட்டி செவிலியர் கல்லூரி** டெக்ஸ்சிட்டி செவிலியர் கல்லூரி, தமிழ்நாட்டில் தமிழ்நாடு டாக்டர் எம்.ஜி.ஆர். மருத்துவப் பல்கலைக்கழகம் டாக்டர் எம்.ஜி.ஆர் மருத்துவப்பல்கலைக்கழகத்தின் இணைவு பெற்றுள்ள  
ஒரு தனியார் கல்லூரி.இக்கல்லூரி குறிச்சி பிரிவு , கோயம்புத்தூர் மாவட்டம், தமிழ்நாட்டில் அமைந்துள்ளது.
# டெக்ஸ்சிட்டி செவிலியர் கல்லூரி

## அறிமுகம்

இக்கல்லூரி 2006 ஆண்டு தொடங்கப்பட்டது. மருத்துவத்துறையில் பெண் கல்வியை ஊக்குவிக்கும் வகையில் இக்கல்லூரி செயல்பட்டு வருகின்றது.
# டெக்ஸ்சிட்டி செவிலியர் கல்லூரி

## படிப்புகள்

இக்கல்லூரியில் பட்டயம், இளங்கலை, செவிலியர் படிப்புகள் வழங்கப்பட்டு வருகின்றன.
# ஜான் டேவிட் வாசிங்டன்

***ஜான் டேவிட் வாசிங்டன்*** (*John David Washington*) (பிறப்பு: சூலை 28, 1984) ஓர் அமெரிக்க நடிகரும், முன்னாள் அமெரிக்கக் காற்பந்தாட்ட வீரருமாவார்.
# ஜான் டேவிட் வாசிங்டன்

## நடித்த திரைப்படங்கள்

| ஆண்டு | தலைப்பு | பாத்திரம் | குறிப்பு |  |
| --- | --- | --- | --- | --- |
| 1992 | *மால்கம் எக்சு* | பள்ளி மாணவராக |  |  |
| 2010 | *த புக் ஆஃப் ஈலாய்* | Co-producer |  |  |
| 2017 | *லவ் பீட்சு ரைம்சு* | மாலிக் |  |  |
| 2018 | *மான்சுடர்சு அண்ட் மென்* | டென்னிசு வில்லியம்சு |  |  |
| *ஆல் ரைசு* | ரிச்சர்டு போபோ எவன்சு |  |  |  |
| *பிளாக்குலான்சுமென்* | துப்பறிவாளர் ரான் சுடால்வர்த் |  |  |  |
| *த ஓல்டு மேன் & த கன்* | லுடெனன்டு கெல்லி |  |  |  |
| 2020 | *டெனெட்டு* | தொம் காப் | தயாரிப்பில் |  |
| TBA | *பார்ன் டு பி மர்டர்டு* | பெக்கட்டு | தயாரிப்பில் | } |
# Module:Authority control/doc

This module contains the code of the template. See its documentation.
# Module:Authority control/doc

## Additional tracking categories

This module also implements the following hidden tracking categories:  
- – error category to identify missing categories
- – fix/migrate/remove deprecated IDs
- – tracking only (no error)
- – migrate IDs to Wikidata if possible (no error)
-
-
-
-
-
# Module:Authority control/doc

## Additional tracking categories

### Number of identifiers

<includeonly></includeonly>
# Module:Authority control/sandbox